stanford-oval/wikipedia huggingface dataset:
ทองปาน

| ทองปาน |
| --- | --- |
ปกวีซีดี วางจำหน่ายเมื่อ พ.ศ. 2549
กำกับ: ไพจง ไหลสกุล สุรชัย จันทิมาธร ยุทธนา มุกดาสนิท รัศมี เผ่าเหลืองทอง
เขียนบท: คำสิงห์ ศรีนอก วิทยากร เชียงกูล ไพจง ไหลสกุล
อำนวยการสร้าง: ไมค์ มอร์โรว์ The Isan Film Group
นักแสดงนำ: องอาจ มณีวรรณ ผมหอม พิลาสมบัติ เรืองยศ จันทรคีรี สุรชัย จันทิมาธร เสน่ห์ จามริก สุลักษณ์ ศิวรักษ์ พัทยา สายหู คำสิงห์ ศรีนอก ไพจง ไหลสกุล ปีเตอร์ เอฟ. เบลล์ เทพศิริ สุขโสภา ชเนษฐ์ วัลลภ ขุมทอง ทรงยศ แววหงษ์
กำกับภาพ: แฟรงค์ กรีน
ตัดต่อ: ไพจง ไหลสกุล
ดนตรีประกอบ: สุรชัย จันทิมาธร
วันฉาย: พ.ศ. 2520
ความยาว: 60 นาที
ประเทศ: ไทย
ภาษา: ไทย, ลาว  คำบรรยายภาษาอังกฤษ
ข้อมูลจากสยามโซน
ทองปาน เป็นภาพยนตร์ไทยกึ่งสารคดี ที่สร้างขึ้นในปี พ.ศ. 2519 เรื่องราวเกี่ยวกับชาวนาอีสานที่ได้รับผลกระทบจากโครงการก่อสร้างเขื่อนผามอง  เพื่อการพัฒนาลุ่มแม่น้ำโขงตอนกลาง  โครงการนี้เป็นโครงการของสหรัฐอเมริกาโดยได้รับการสนับสนุนจากธนาคารโลก เป็นเขื่อนผลิตไฟฟ้าพลังน้ำที่ใหญ่ที่สุดในโลก  ซึ่งเมื่อสร้างเสร็จแล้วจะทำให้พื้นที่ส่วนใหญ่ของจังหวัดเลย หนองคาย หลวงพระบาง และเวียงจันทน์ จมอยู่ใต้น้ำ
ฉายครั้งแรกในเทศกาลภาพยนตร์ลอนดอน (London Film Festival) และได้รับรางวัลเกียรติยศ Outstanding Film of Southeast Asia   เข้ามาฉายในประเทศไทยครั้งแรกช่วงปลายปี พ.ศ. 2520 ที่สถาบันเกอเธ่ บ้านพระอาทิตย์ และที่สยามสมาคม
งานสร้าง

จากเรื่องจริงที่เกิดขึ้นในปี พ.ศ. 2518 ของทองปาน ชาวนาคนชายขอบผู้เคยต้องย้ายที่ทำกินมาแล้วถึง 2 ครั้ง เนื่องจากการสร้างเขื่อน ทองปานกำลังเดินทางไปซื้อยารักษาวัณโรคให้ภรรยา และถูกเชิญชวนให้มาร่วมการสัมมนาเรื่องผลกระทบจากการสร้างเขื่อนผามอง กั้นแม่น้ำโขง ชายแดนไทย-ลาว ซึ่งมีนักวิชาการ ตัวแทนจากภาครัฐ อาจารย์มหาวิทยาลัย นักศึกษา นักข่าว และชาวบ้านที่ได้รับผลกระทบ เข้าร่วม  ระหว่างการสัมมนา ทองปานทำกระเป๋าสตางค์ที่มีเงินอยู่เพียง 20 บาทหาย และไม่ได้ไปซื้อยา และพบว่าภรรยาตายเสียก่อนที่เขาจะกลับไปถึงบ้าน
คณะผู้สร้างได้นำเรื่องของทองปานมาดัดแปลง ให้ทองปานเป็นอดีตชาวนาที่อาศัยอยู่ใต้เขื่อน ต้องเปลี่ยนอาชีพมาเป็นกรรมกร เพราะทางการไม่ยอมปล่อยน้ำเหนือเขื่อน เขาได้รับการชักชวนจากนักศึกษามาร่วมสัมมนา บอกเล่าผลกระทบจากเขื่อน  ภาพยนตร์นำเสนอภาพการสัมมนา สลับกับภาพชีวิตประจำวันของทองปาน เป็นการเสียดสี และวิพากษ์วิจารณ์นโยบายการพัฒนาชนบทของรัฐบาล ช่วงหลังเหตุการณ์ 14 ตุลา
ถ่ายทำที่  อำเภอบัวใหญ่   จังหวัดนครราชสีมา และ ที่มหาวิทยาลัยธรรมศาสตร์ ในระหว่างการตัดต่อหลังถ่ายทำเสร็จไม่นานเกิดเหตุการณ์ 6 ตุลา บรรดาทีมงานและนักแสดงตกเป็นผู้ต้องหากระทำการเป็น คอมมิวนิสต์ หลบหนีเข้าป่า  ไพจง ไหลสกุล  ผู้สร้าง เขียนบทและกำกับ  ต้องหนีไปต่างประเทศพร้อมกับฟิล์มหนังต้องห้าม  ไม่มีโอกาสฉายในเมืองไทยรอบปกติ   อีกทั้งเพลงประกอบเรื่อง ชื่อ คนกับควาย ของ สุรชัย จันทิมาธร ก็กลายเป็นเพลงต้องห้ามด้วย
นักแสดงนำผู้รับบท ทองปาน โพนทอง ชีวิตจริงเป็นนักมวยชื่อ องอาจ มณีวรรณ ต่อมาได้แสดงภาพยนตร์เรื่อง ลูกอีสาน (2525) ของวิจิตร คุณาวุฒิ รับบทเป็น พ่อสุด
ได้รับรางวัล Award of Merit จาก Asian American International Film Festival ที่นิวยอร์ก และจัดฉายในเทศกาลภาพยนตร์ที่ วอชิงตันดีซี ลอนดอน เอดินเบิร์ก และฮ่องกง
เรื่องย่อ

นักศึกษาคนหนึ่งเดินทางเข้ามาที่อำเภอเชียงคาน เมืองเล็ก ๆ ในจังหวัดเลย ติดชายแดนไทย-ลาว ซึ่งกำลังจะมีการสร้างเขื่อนผามอง เขื่อนยักษ์กั้นแม่น้ำโขง เขากำลังจะไปอำเภอปากชม เพื่อตามหาชาวบ้านผู้ได้รับผลกระทบจากเขื่อน และได้พบกับคนถีบสามล้อรับจ้าง ชื่อ ทองปาน
ทองปาน เคยมีที่นาอยู่ที่กาฬสินธุ์ เมื่อมีการสร้างเขื่อนลำปาวกั้นลำน้ำปาว ที่นาของเขาไม่ได้ถูกเวนคืนเหมือนเพื่อนบ้าน แต่ตั้งอยู่ใต้เขื่อน นาของเขาล่ม เพราะขาดน้ำในหน้าแล้ง และน้ำท่วมในหน้าฝน ทางการให้เหตุผลว่าเขื่อนสร้างมาราคาแพงมาก ต้องรักษาไว้ให้ดี โดยคงระดับน้ำให้เหมาะสม ซึ่งทองปานก็ยอมรับผลกระทบแต่โดยดี
ในที่สุดทองปานก็พาลูกเมีย ย้ายไปรับจ้างในโรงเลื่อยฝั่งลาว ตามเพื่อนบ้านที่อพยพไปก่อนหน้า แต่ไม่นานก็ต้องเลิกหลังเกิดรัฐประหาร รัฐบาลใหม่ของลาวสั่งห้ามการตัดไม้ และส่งทหารเข้ามาเผาทำลายไม้เถื่อน ทองปานหันไปเป็นกรรมกรสร้างสนามบินที่โคราช หันมารับจ้างเลี้ยงไก่ เปลี่ยนไปเป็นนักมวย และมาถีบรถรับจ้างในตัวอำเภอเชียงคานในที่สุด
ในการสัมมนาที่จัดขึ้น ผู้ร่วมสัมมนาประกอบด้วยนักวิชาการ ตัวแทนจากธนาคารโลก แพทย์ นักอนุรักษ์ฝ่ายต่อต้านเขื่อน นายอำเภอเจ้าของท้องที่ ต่างอภิปรายข้อดีข้อเสียของเขื่อนอย่างกว้างขวาง มีการวิพากษ์ถึงการสร้างเขื่อนครั้งก่อนหน้า ว่าสร้างขึ้นโดยการตัดสินใจของเจ้าหน้าที่จากส่วนกลาง โดยไม่ได้มีการศึกษาผลกระทบ หรือถามความเห็นจากประชาชนในพื้นที่เลย ครั้งนี้เป็นครั้งแรกที่มีการอภิปราย โดยมีชาวบ้านที่ได้รับผลกระทบเข้าร่วมด้วย
เมื่อคราวที่ทองปานจะต้องพูด ปรากฏว่าทองปานหายไปไหนไม่มีใครทราบ หลังการสัมมนานักศึกษาคนเดิมแวะไปตามหาทองปานที่บ้าน พบว่าทองปานเป็นห่วงเมียที่เป็นวัณโรค จึงหลบกลับมาก่อนและพบว่าเมียตายเสียแล้ว จากนั้นมา ไม่มีใครเคยพบเห็นทองปานอีกเลย
นักแสดง

องอาจ มณีวรรณ เป็น ทองปาน โพนทอง
ผมหอม พิลาสมบัติ เป็น เมียทองปาน
เรืองยศ จันทรคีรี เป็น นักศึกษา
คำสิงห์ ศรีนอก (ลาว คำหอม) เป็น นักวิชาการ
เสน่ห์ จามริก เป็น วิทยากรสัมมนา
ปีเตอร์ เอฟ. เบลล์ เป็น ผู้เชี่ยวชาญด้านการผลิตไฟฟ้าพลังน้ำ
สุลักษณ์ ศิวรักษ์ เป็น ผู้ร่วมสัมมนา ฝ่ายต่อต้านการสร้างเขื่อน
สุรชัย จันทิมาธร เป็น นักดนตรี
ประเทศไทยในเอเชียนเกมส์ฤดูหนาว 2025

| ประเทศไทย ในเอเชียนเกมส์ฤดูหนาว 2025 |
| --- | --- |
ธงชาติไทย
รหัสประเทศ: THA
เอ็นโอซี: คณะกรรมการโอลิมปิกแห่งประเทศไทย
ณ ฮาร์บิน, ประเทศจีน 7 กุมภาพันธ์ ค.ศ. 2025 (2025-02-07) – 14 กุมภาพันธ์ ค.ศ. 2025 (2025-02-14)
นักกีฬา: 85 คน  ใน 11 ชนิดกีฬา
ผู้เชิญธงชาติ: ธนาธิป บุญฤทธิ์ & ทีกรี ศิลปอาชา
เหรียญ:  ทอง 0 เงิน 0 ทองแดง 1 รวม 1 
การเข้าร่วมแข่งขันเอเชียนเกมส์ฤดูหนาว
1996 1999 2003 2007 2011 2017
ประเทศไทยเข้าร่วมการแข่งขันกีฬาเอเชียนเกมส์ฤดูหนาว 2025 ที่ ฮาร์บิน ประเทศจีน ตั้งแต่วันที่ 7 ถึง 14 กุมภาพันธ์ ค.ศ. 2025 การแข่งขันมีนักกีฬาไทยเข้าร่วม 85 คน นักสกีข้ามทุ่ง ธนาธิป บุญฤทธิ์ และนักสเกตลีลา ทีกรี ศิลปอาชา เป็นผู้ถือธงชาติไทยในพิธีเปิดการแข่งขัน
ประเทศไทย สามารถคว้าเหรียญรางวัลแรกในเอเชียนเกมส์ฤดูหนาว
นักกีฬา

ตารางด้านล่างแสดงรายชื่อนักกีฬาจากประเทศไทยที่เข้าร่วมการแข่งขันตามชนิดกีฬาและเพศ
| กีฬา | ชาย | หญิง | รวม |
| --- | --- | --- | --- |
| กีฬาสกีลงเขา | 4 | 2 | 6 |
| กีฬาทวิกีฬาฤดูหนาว | 4 | 1 | 5 |
| กีฬาสกีข้ามทุ่ง | 6 | 2 | 8 |
| กีฬาเคอร์ลิง | 6 | 6 | 12 |
| กีฬาสเกตลีลา | 0 | 2 | 2 |
| กีฬาสกีลีลา | 1 | 0 | 1 |
| กีฬาฮอกกี้น้ำแข็ง | 22 | 22 | 44 |
| กีฬาสเกตความเร็วระยะสั้น | 4 | 2 | 6 |
| กีฬาสกีปีนเขา | 1 | 0 | 1 |
| กีฬาสโนว์บอร์ด | 1 | 0 | 1 |
| กีฬาสเกตความเร็ว | 1 | 0 | 1 |
| รวม | 48 | 37 | 85 |
นักกีฬาเพศชาย 2 คนจะเข้าร่วมการแข่งขันทั้งในกีฬาทวิกีฬาฤดูหนาวและกีฬาสกีข้ามทุ่ง
สรุปเหรียญรางวัล > แบ่งตามชนิดกีฬา

| ชนิดกีฬา | ทอง | เงิน | ทองแดง | รวม |
| --- | --- | --- | --- | --- |
|  สกีลีลา | 0 | 0 | 1 | 1 |
| รวม (1 ชนิดกีฬา) | 0 | 0 | 1 | 1 |
สรุปเหรียญรางวัล > นักกีฬาที่ได้รับเหรียญรางวัล

| เหรียญ | ชื่อ | ชนิดกีฬา | รุ่น | วันที่ |
| --- | --- | --- | --- | --- |
| 3 ! ทองแดง | ปอล วิเยอร์ต็องส์ | สกีลีลา | สโลปสไตล์ บุคคลชาย | 11 กุมภาพันธ์ |
2000

บทความนี้เกี่ยวกับจำนวน 2000 สำหรับปี ดูที่ ค.ศ. 2000 สำหรับความหมายอื่น ดูที่ 2000 (แก้ความกำกวม)
2000 (สองพัน) เป็นจำนวนธรรมชาติที่อยู่ถัดจาก 1999 (หนึ่งพันเก้าร้อยเก้าสิบเก้า) และอยู่ก่อนหน้า 2001 (สองพันเอ็ด)
คำเติมนำหน้า

ภาษากรีก - dokilo-
ภาษาละติน - duomilli-
ความหมาย

พ.ศ. 2000 หรือ ค.ศ. 2000
2000 เป็นชื่อรุ่นของซอฟต์แวร์ วินโดวส์ 2000
ทางหลวงพิเศษหมายเลข 82

|  ทางหลวงพิเศษหมายเลข 82 |
| --- | --- |
ทางยกระดับถนนพระราม 2
การก่อสร้างเสาทางวิ่งทางหลวงพิเศษหมายเลข 82 ช่วงที่ผ่านหน้าวัดพันท้ายนรสิงห์ในอำเภอเมืองสมุทรสาคร
ข้อมูลของเส้นทาง
ความยาว: 74.000 กิโลเมตร (45.981 ไมล์)
มีขึ้นเมื่อ: พ.ศ. 2569 (บางขุนเทียน-บ้านแพ้ว)–ปัจจุบัน
ทางแยกที่สำคัญ
ปลายทางทิศตะวันออก:   ถนนพระรามที่ 2 /  ทางพิเศษสายพระราม 3-ดาวคะนอง-วงแหวนรอบนอกตะวันตก / ถนนกาญจนาภิเษก ในเขตบางขุนเทียน กรุงเทพมหานคร
 :    ถนนวงแหวนรอบนอกกรุงเทพมหานคร รอบที่ 3 ในอำเภอเมือง สมุทรสาคร   ทล.325 / ทล.3301 ในอำเภอเมืองสมุทรสงคราม สมุทรสงคราม 
ปลายทางทิศตะวันตก:  ถนนพระรามที่ 2 / ทล.พ.8 / ทล.พ.92ในอำเภอปากท่อ ราชบุรี
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงพิเศษระหว่างเมือง 
ทางหลวงพิเศษหมายเลข 82 เป็นโครงการทางหลวงพิเศษระหว่างเมือง โดยแนวเส้นทางจะยกระดับบนถนนพระรามที่ 2 (ทางหลวงหมายเลข 35) มีระยะทาง 74.000 กิโลเมตร (45.981 ไมล์) ผ่านกรุงเทพมหานคร จังหวัดสมุทรสาคร จังหวัดสมุทรสงคราม และจังหวัดราชบุรี
แนวเส้นทางโครงการ

ทางหลวงพิเศษระหว่างเมืองสายนี้มีจุดเริ่มต้นต่อจากทางพิเศษสายพระราม 3-ดาวคะนอง-วงแหวนรอบนอกตะวันตก ของการทางพิเศษแห่งประเทศไทย บริเวณกิโลเมตรที่ 9 ของถนนพระรามที่ 2 ใกล้กับทางแยกต่างระดับบางขุนเทียน แนวเส้นทางจะอยู่บนเกาะกลางของถนนพระรามที่ 2 เข้าสู่จังหวัดสมุทรสาคร ผ่านอำเภอเมือง จากนั้นเข้าสู่จังหวัดสมุทรสงคราม ผ่านอำเภอเมือง แล้วไปสิ้นสุดที่จุดตัดทางหลวงแผ่นดินหมายเลข 4 (ถนนเพชรเกษม) แยกวังมะนาว
โดยในระยะแรกจะดำเนินการก่อสร้างช่วงบางขุนเทียนถึงทางแยกต่างระดับบ้านแพ้ว (ตัดกับทางหลวงแผ่นดินหมายเลข 375) ก่อน เพื่อเป็นการบรรเทาปัญหาการจราจรติดขัดบริเวณถนนพระรามที่ 2
รายชื่อทางขึ้น-ลงของทางหลวงพิเศษ

ทางหลวงพิเศษสายนี้มีทางขึ้น-ลงทั้งสิ้น 11 จุด ได้แก่
| จังหวัด | กม> ที่ | ชื่อด่านเก็บค่าผ่านทาง | เข้าเมือง | ออกเมือง |  |
| --- | --- | --- | --- | --- | --- |
 บางขุนเทียน–ปากท่อ
| กรุงเทพมหานคร | 11+300 | ด่านฯแสมดำ | ทางขึ้นแสมดำ                 | ทางลงแสมดำ |  |
| สมุทรสาคร | 15+700 | ด่านฯพันท้ายนรสิงห์ | ทางลงพันท้ายนรสิงห์                 | ทางขึ้นพันท้ายนรสิงห์ |  |
| สมุทรสาคร | 19+500 | ด่านฯมหาชัย 1 | ทางขึ้นมหาชัย 1                 | ทางลงมหาชัย 1 |  |
| สมุทรสาคร | 25+125 | ด่านฯมหาชัย 2 | ทางลงมหาชัย 2                 | ทางขึ้นมหาชัย 2 |  |
| สมุทรสาคร | 27+060 | ด่านฯสมุทรสาคร 1 | ทางขึ้นสมุทรสาคร 1                 | ทางลงสมุทรสาคร 1 |  |
| สมุทรสาคร | 29+600 | ด่านฯสมุทรสาคร 2 | ทางลงสมุทรสาคร 2                 | ทางขึ้นสมุทรสาคร 2 |  |
| สมุทรสาคร | 36+500 | ด่านฯบ้านแพ้ว 1 | ทางขึ้นบ้านแพ้ว 1                 | ทางลงบ้านแพ้ว 1 |  |
| สมุทรสาคร | 40+600 | ด่านฯบ้านแพ้ว 2 | ทางลงบ้านแพ้ว 2                 | ทางขึ้นบ้านแพ้ว 2 |  |
| สมุทรสงคราม | 58+800 | ด่านฯสมุทรสงคราม 1 | ทางขึ้นสมุทรสงคราม 1                 | ทางลงสมุทรสงคราม 1 |  |
| สมุทรสงคราม | 68+200 | ด่านฯสมุทรสงคราม 2 | ทางลงสมุทรสงคราม 2                 | ทางขึ้นสมุทรสงคราม 2 |  |
| ราชบุรี | 78+600 | ด่านฯปากท่อ | ทางขึ้นปากท่อ                 | ทางลงปากท่อ |  |
      สะพาน              กำลังก่อสร้างหรือโครงการในอนาคต
รายชื่อทางแยกต่างระดับ

| จังหวัด | กม> ที่ | ชื่อจุดตัด | ซ้าย | ขวา |  |
| --- | --- | --- | --- | --- | --- |
 บางขุนเทียน – ปากท่อ
| กรุงเทพมหานคร | 9+731 | ต่างระดับบางขุนเทียน |  ถนนกาญจนาภิเษก  (วงแหวนรอบนอกตะวันตก) ไป เขตบางแค, อ.บางบัวทอง  |    ถนนกาญจนาภิเษก (วงแหวนรอบนอกใต้) ไป อ.พระประแดง, อ.บางพลี |  |
| กรุงเทพมหานคร | 11+959 |  | เชื่อมต่อจาก:  ทางพิเศษสายพระราม 3-ดาวคะนอง-วงแหวนรอบนอกตะวันตก จากบางโคล่, เขตดินแดง, เขตบางนา | เชื่อมต่อจาก:  ทางพิเศษสายพระราม 3-ดาวคะนอง-วงแหวนรอบนอกตะวันตก จากบางโคล่, เขตดินแดง, เขตบางนา |  |
| สมุทรสาคร | 23+200 | แยกต่างระดับมหาชัย |  ทางหลวงพิเศษหมายเลข 91 (วงแหวนรอบนอกตะวันตก) ไปอ้อมน้อย, อ.ไทรน้อย  |  ทางหลวงพิเศษหมายเลข 91 (วงแหวนรอบนอกใต้) ไป อ.เมืองสมุทรปราการ, อ.บางเสาธง |  |
| สมุทรสาคร | 31+000 | สะพาน ข้ามแม่น้ำท่าจีน | สะพาน ข้ามแม่น้ำท่าจีน | สะพาน ข้ามแม่น้ำท่าจีน | สะพาน ข้ามแม่น้ำท่าจีน |
| สมุทรสงคราม | 63+200 | แยกต่างระดับสมุทรสงคราม |  ทล.325 ไป เข้าเมืองสมุทรสงคราม, อ.ดำเนินสะดวก  | ไม่มี |  |
| สมุทรสงคราม | 63+200 | แยกต่างระดับสมุทรสงคราม |  ทล.3301 ไป เข้าเมืองสมุทรสงคราม, อ.ดำเนินสะดวก  | ไม่มี |  |
| สมุทรสงคราม | 66+290 | สะพานสมเด็จพระพุทธเลิศหล้านภาลัย ข้ามแม่น้ำแม่กลอง | สะพานสมเด็จพระพุทธเลิศหล้านภาลัย ข้ามแม่น้ำแม่กลอง | สะพานสมเด็จพระพุทธเลิศหล้านภาลัย ข้ามแม่น้ำแม่กลอง | สะพานสมเด็จพระพุทธเลิศหล้านภาลัย ข้ามแม่น้ำแม่กลอง |
| ราชบุรี | 81+000 | ทางแยกต่างระดับปากท่อ | เชื่อมต่อจาก:  ถนนพระรามที่ 2 ไป ราชบุรี และ  ถนนพระรามที่ 2 ไป สมุทรสงคราม, สมุทรสาคร, กรุงเทพมหานคร | เชื่อมต่อจาก:  ถนนพระรามที่ 2 ไป ราชบุรี และ  ถนนพระรามที่ 2 ไป สมุทรสงคราม, สมุทรสาคร, กรุงเทพมหานคร |  |
| ราชบุรี | 81+000 | ทางแยกต่างระดับปากท่อ |  ทางหลวงพิเศษหมายเลข 8  ไป อ.นครชัยศรี  |  ทางหลวงพิเศษหมายเลข 8  ไป อ.ท่ายาง, อ.ชะอำ |  |
      สะพาน              กำลังก่อสร้างหรือโครงการในอนาคต
สถานะโครงการ

อยู่ระหว่างการก่อสร้างในส่วนของงานโยธา ช่วงบางขุนเทียนถึงบ้านแพ้ว สำหรับงานติดตั้งระบบต่างๆ เช่น ระบบจัดเก็บค่าธรรมเนียมผ่านทาง ระบบบริหารและควบคุมการจราจร จะรวมอยู่ในขอบเขตของการให้เอกชนร่วมลงทุน (PPP) ในรูปแบบ PPP Gross Cost ในการดำเนินงานและบำรุงรักษา (Operation and Maintenance)
การจัดเก็บค่าผ่านทาง

การจัดเก็บค่าผ่านทางเป็นระบบปิด โดยคิดค่าผ่านทางตามระยะทางที่ใช้จริง ใช้ระบบจัดเก็บค่าผ่านทางอัตโนมัติแบบไม่มีไม้กั้น (M-Flow) ระบบเดียวทั้งสายทาง
ดูเพิ่ม

ทางหลวงพิเศษระหว่างเมืองในประเทศไทย
ทางหลวงพิเศษหมายเลข 6 สายบางปะอิน–หนองคาย
ทางหลวงพิเศษหมายเลข 7 สายกรุงเทพมหานคร−บ้านฉาง
ทางหลวงพิเศษหมายเลข 81 สายบางใหญ่–กาญจนบุรี
ฟุตบอลทีมชาติอียิปต์

ฟุตบอลทีมชาติอียิปต์ (อาหรับแบบอียิปต์: فريق مصر لكورة القدم รู้จักกันในฉายา "ฟาโรห์") เป็นทีมฟุตบอลชายตัวแทนของประเทศอียิปต์ อยู่ภายใต้การดูแลของสมาคมฟุตบอลอียิปต์ (EFA) ซึ่งก่อตั้งในปี ค.ศ. 1921 และเป็นผู้ควบคุมฟุตบอลในประเทศอียิปต์ ทีมชาติอียิปต์เคยใช้สนามกีฬานานาชาติไคโรเป็นสนามเหย้า แต่ในปี ค.ศ. 2012 ได้ย้ายไปเล่นที่สนามกีฬาบุรญุลอะร็อบในอเล็กซานเดรีย ผู้จัดการทีมในปัจจุบันคือ อีฮาบ ญะลาล
อียิปต์เป็นทีมชาติที่ประสบความสำเร็จมากที่สุดในทวีปแอฟริกา โดยคว้าแชมป์แอฟริกาคัพออฟเนชันส์ถึง 7 สมัย ในปี 1957, 1959 (เจ้าภาพ), 1986, 1998, 2006, 2008 และ 2010 อันดับโลกฟีฟ่าที่สูงที่สุดคืออันดับที่ 9 ทำให้เป็นหนึ่งในสามทีมชาติของแอฟริกาที่เคยติด 10 อันดับแรกของฟีฟ่า อียิปต์ปรากฏตัวในฟุตบอลโลก 3 ครั้ง ในปี 1934, 1990 และ 2018 และเป็นทีมแรกในแอฟริกาและตะวันออกกลางที่ผ่านเข้าไปเล่นรอบสุดท้ายของฟุตบอลโลก
อียิปต์ผ่านเข้าไปเล่นรอบสุดท้ายของแอฟริกาคัพออฟเนชันส์ 2017 และจบอันดับรองชนะเลิศ หลังจากแพ้นัดชิงชนะเลิศให้แก่แคเมอรูน การแข่งขันครั้งนี้ ทำให้อันดับโลกฟีฟ่าขยับไปถึงอันดับที่ 19 ในเดือนพฤษภาคม ค.ศ. 2017
วันที่ 8 ตุลาคม ค.ศ. 2017 อียิปต์ผ่านรอบคัดเลือกและได้ไปเล่นรอบสุดท้ายของฟุตบอลโลก 2018 เป็นครั้งแรกในรอบ 28 ปี และเป็นครั้งที่สามที่ทีมได้ปรากฏตัวในการแข่งขันรายการนี้
สถิติ

ผู้เล่นตัวหนา หมายถึง ผู้เล่นที่ยังคงเล่นให้แก่ทีมชาติในปัจจุบัน
สถิติ > ลงเล่นมากที่สุด

| 0 | 1 | 2 | 3 | 4 |
| --- | --- | --- | --- | --- |

| # | ผู้เล่น | ลงเล่น (นัด) | ประตู | ช่วงปี (ค.ศ.) |
| 1 | Ahmed Hassan | 184 | 33 | 1995–2012 |
| 2 | Hossam Hassan | 169 | 69 | 1985–2006 |
| 3 | อิศอม อัลฮะเฎาะรี | 156 | 0 | 1996–2018 |
| 4 | อะห์มัด ฟัตฮี | 136 | 3 | 2002–ปัจจุบัน |
| 4 | Ibrahim Hassan | 131 | 14 | 1988–2002 |
| 6 | Hany Ramzy | 123 | 3 | 1988–2003 |
| 7 | Wael Gomaa | 114 | 1 | 2001–2013 |
| 8 | Ahmed El Kass | 112 | 25 | 1987–1997 |
| 8 | Abdel Zaher El Sakka | 112 | 4 | 1997–2010 |
| 10 | Rabie Yassin | 109 | 1 | 1982–1991 |
สถิติ > ทำประตูสูงสุด

| 0 | 1 | 2 | 3 | 4 | 5 |
| --- | --- | --- | --- | --- | --- |

| # | ผู้เล่น | ประตู | ลงเล่น (นัด) | ประตูต่อนัดโดยเฉลี่ย | ช่วงปี (ค.ศ.) |
| 1 | Hossam Hassan | 69 | 169 | 0.41 | 1985–2006 |
| 2 | Hassan El Shazly | 42 | 62 | 0.68 | 1961–1975 |
| 3 | Mohamed Abou Trika | 38 | 100 | 0.38 | 2001–2013 |
| 4 | มุฮัมมัด เศาะลาห์ | 46 | 79 | 0.58 | 2011–ปัจจุบัน |
| 5 | Ahmed Hassan | 33 | 184 | 0.18 | 1995–2012 |
| 6 | Amr Zaki | 30 | 63 | 0.48 | 2004–2013 |
| 7 | Emad Moteab | 28 | 70 | 0.40 | 2004–2015 |
| 8 | Ahmed El Kass | 25 | 112 | 0.22 | 1987–1997 |
| 9 | Mahmoud El Khatib | 24 | 54 | 0.44 | 1974–1986 |
| 10 | Gamal Abdel Hamid | 24 | 79 | 0.30 | 1979–1993 |
อดีตผู้เล่นที่มีชื่อเสียง

ฮัสซาน เชฮาต้า
อิศอม อัลฮะเฎาะรี
เกียรติประวัติ > แอฟริกา

แอฟริกาคัพออฟเนชันส์
ออลแอฟริกาเกมส์
แอโฟรเอเชียนคัพออฟเนชันส์
ไนล์เบซินทัวร์นาเมนต์
เกียรติประวัติ > อาหรับ

แพนอารบิกเกมส์
อาหรับคัพออฟเนชันส์
ปาเลสไตน์คัพออฟเนชันส์
เกียรติประวัติ > อื่น ๆ

เมดิเตอร์เรเนียนเกมส์
แหล่งข้อมูลอื่น

เว็บไซต์สมาคมอย่างเป็นทางการ
FIFA profile
Egyptian Players
Egyptian Soccer and Sports
All About Egyptian Soccer
Information on National team and club football in Egypt เก็บถาวร 2019-11-18 ที่ เวย์แบ็กแมชชีน
Pharaohs scaling football's pyramid
| ด ค กฟุตบอลทีมชาติในสมาพันธ์ฟุตบอลแห่งแอฟริกา |
| --- | --- | --- |
| แอฟริกาเหนือ (UNAF) |  ตูนิเซีย  โมร็อกโก  ลิเบีย  อียิปต์  แอลจีเรีย  |  |
| แอฟริกาตะวันตก (WAFU) |  กานา  กาบูเวร์ดี  กินี  กินี-บิสเซา  แกมเบีย  โกตดิวัวร์  เซเนกัล  เซียร์ราลีโอน  โตโก  ไนจีเรีย  ไนเจอร์  บูร์กินาฟาโซ  เบนิน  มอริเตเนีย  มาลี  ไลบีเรีย  |  |
| แอฟริกาตะวันออก (CECAFA) |  เคนยา  จิบูตี  ซูดาน  เซาท์ซูดาน  แซนซิบาร์1  โซมาเลีย  แทนซาเนีย  บุรุนดี  รวันดา  ยูกันดา  เอธิโอเปีย  เอริเทรีย  |  |
| แอฟริกากลาง (UNIFFAC) |  กาบอง  คองโก  แคเมอรูน  ชาด  เซาตูเมและปรินซิปี  สาธารณรัฐประชาธิปไตยคองโก  สาธารณรัฐแอฟริกากลาง  อิเควทอเรียลกินี  |  |
| แอฟริกาใต้ (COSAFA) |  คอโมโรส  ซิมบับเว  เซเชลส์  แซมเบีย  นามิเบีย  บอตสวานา  มอริเชียส  มาดากัสการ์  มาลาวี  โมซัมบิก  เลโซโท  เอสวาตีนี  แองโกลา  แอฟริกาใต้  |  |
| สมาชิกไม่เจาะจงภูมิภาค |  เรอูว์นียง1  |  |
1 เป็นสมาชิกของซีเอเอฟ แต่ไม่ได้เป็นสมาชิกฟีฟ่า
| ด ค กฟุตบอลทีมชาติในฟุตบอลโลก 2018 |
| --- | --- |
ชนะเลิศ:  ฝรั่งเศส
รองชนะเลิศ:  โครเอเชีย
อันดับที่สาม:  เบลเยียม
อันดับที่สี่:  อังกฤษ
รอบก่อนรองชนะเลิศ:   บราซิล   รัสเซีย   สวีเดน   อุรุกวัย 
รอบ 16 ทีมสุดท้าย:   อาร์เจนตินา   โคลอมเบีย   เดนมาร์ก   ญี่ปุ่น   เม็กซิโก   โปรตุเกส   สเปน   สวิตเซอร์แลนด์ 
รอบแบ่งกลุ่ม:   ออสเตรเลีย   คอสตาริกา   อียิปต์   เยอรมนี   ไอซ์แลนด์   อิหร่าน   โมร็อกโก   ไนจีเรีย   ปานามา   เปรู   โปแลนด์   ซาอุดีอาระเบีย   เซเนกัล   เซอร์เบีย   เกาหลีใต้   ประเทศตูนิเซีย 
| ด ค กแชมเปียนแอฟริกาคัพออฟเนชันส์ |
| --- | --- | --- |
| แชมป์ 7 สมัย |  อียิปต์ (1957, 1959, 1986, 1998, 2006, 2008, 2010) |  |
| แชมป์ 5 สมัย |  แคเมอรูน (1984, 1988, 2000, 2002, 2017) |  |
| แชมป์ 4 สมัย |  กานา (1963, 1965, 1978, 1982) |  |
| แชมป์ 3 สมัย |  โกตดิวัวร์ (1992, 2015, 2023) •  ไนจีเรีย (1980, 1994, 2013) |  |
| แชมป์ 2 สมัย |  สาธารณรัฐประชาธิปไตยคองโก (1968, 1974) •  แอลจีเรีย (1990, 2019) |  |
| แชมป์สมัยเดียว |  เอธิโอเปีย (1962) •  ซูดาน (1970) •  คองโก (1972) •  โมร็อกโก (1976) •  แอฟริกาใต้ (1996) •  ประเทศตูนิเซีย (2004) •  แซมเบีย (2012) •  เซเนกัล (2021) |  |
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี
ไตรศุลี ไตรสรณกุล

| ไตรศุลี ไตรสรณกุลต> ช., ต.ม., ร.ง.ภ. |
| --- | --- |


เลขานุการรัฐมนตรีว่าการกระทรวงมหาดไทย
อยู่ในวาระ
เริ่มดำรงตำแหน่ง  13 กันยายน พ.ศ. 2566  (1 ปี 153 วัน)
นายกรัฐมนตรี: เศรษฐา ทวีสิน แพทองธาร ชินวัตร
รัฐมนตรีว่าการ: อนุทิน ชาญวีรกูล
รองโฆษกประจำสำนักนายกรัฐมนตรี
ดำรงตำแหน่ง 20 สิงหาคม พ.ศ. 2562 – 1 กันยายน พ.ศ.2566  (4 ปี 12 วัน)ดำรงตำแหน่งร่วมกับ  รัชดา ธนาดิเรก, ทิพานัน ศิริชนะ
นายกรัฐมนตรี: พลเอก ประยุทธ์ จันทร์โอชา
ก่อนหน้า: พลโท วีรชน สุคนธปฏิภาค
ถัดไป: คารม พลพรกลาง   รัดเกล้า สุวรรณคีรี   เกณิกา อุ่นจิตร์
 
ข้อมูลส่วนบุคคล
เกิด: 25 เมษายน พ.ศ. 2532 (35 ปี) อำเภอเมืองศรีสะเกษ จังหวัดศรีสะเกษ ประเทศไทย
ศาสนา: พุทธ
พรรคการเมือง: ภูมิใจไทย (2554–ปัจจุบัน)

ไตรศุลี ไตรสรณกุล (เกิด 25 เมษายน พ.ศ. 2532) ชื่อเล่น: กวาง เป็นนักการเมืองชาวไทย ตําเเหน่งเลขานุการรัฐมนตรีว่าการกระทรวงมหาดไทย (อนุทิน ชาญวีรกูล) โฆษกกระทรวงมหาดไทย และนายทะเบียนสมาชิกพรรคภูมิใจไทย อดีตรองโฆษกประจำสำนักนายกรัฐมนตรี ในรัฐบาลของพลเอก ประยุทธ์ จันทร์โอชา  และเป็นบุตรสาวของ นาย วิชิต ไตรสรณกุล นายกองค์การบริหารส่วนจังหวัดศรีสะเกษ
ประวัติ

ไตรศุลี เกิดเมื่อวันที่ 25 เมษายน พ.ศ. 2532 ที่ตำบลตะดอบ อำเภอเมืองศรีสะเกษ จังหวัดศรีสะเกษ เป็นบุตรสาวของนายวิชิต ไตรสรณกุล นักการเมืองท้องถิ่น นายกองค์การบริหารส่วนจังหวัดศรีสะเกษ จบการศึกษาจากคณะรัฐศาสตร์ สาขาการระหว่างประเทศ(รัฐศาสตร์การฑูต) จากมหาวิทยาลัยธรรมศาสตร์
ในระยะแรก ไตรศุลี ไม่ได้มีความสนใจในงานการเมือง แต่ต่อมาได้รับการทาบทามจากพรรคภูมิใจไทยและการสนับสนุนจากบิดา จึงตัดสินใจลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อเป็นครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ลำดับที่ 30 แม้จะไม่ได้รับเลือกตั้งในการลงสมัครครั้งนี้ แต่ไตรศุลี ได้รับการแต่งตั้งเป็นรองโฆษกประจำสำนักนายกรัฐมนตรี ในรัฐบาลของพลเอก ประยุทธ์  จันทรโอชา ในสัดส่วนของพรรคภูมิใจไทย
ไตรศุลี จึงมีบทบาททางการเมืองมากขึ้นจากการเป็นผู้แถลงข่าวหลังการประชุมคณะรัฐมนตรี
ในปี 2566 ไตรศุลี ได้รับแต่งตั้งเป็นเลขานุการรัฐมนตรีว่าการกระทรวงมหาดไทย
เครื่องราชอิสริยาภรณ์

พ.ศ. 2567 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2565 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2563 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 7 เหรียญเงินดิเรกคุณาภรณ์ (ร.ง.ภ.)
ดีไอวาย (มวยปล้ำอาชีพ)

| DIY |
| --- | --- |

ทีม
สมาชิก: Johnny Gargano Tommaso Ciampa
ฉายา: #DIY Johnny Gargano and Tommaso Ciampa
ส่วนสูง: 5 ฟุต 10 นิ้ว (1.78 เมตร) – Gargano 5 ฟุต 11 นิ้ว (1.80 เมตร) – Ciampa
น้ำหนัก รวม: 400 lb (180 kg)
เปิดตัว: August 13, 2015
ช่วงที่ ปรากฏตัว: 2015–2017 2019–2020 2023–present
#ดีไอวาย (#DIY) เป็นทีมนักมวยปล้ำสังกัดWWE ประกอบด้วยจอห์นนี การ์กาโนและทอมมาโซ แชมปา เป็นแชมป์แท็กทีม NXT และแชมป์แท็กทีม WWE
ผลงานแชมป์และรางวัล

CBS Sports
Feud of the Year (2019) – Gargano vs. Adam Cole
Match of the Year (2019) – Gargano vs. Adam Cole at NXT TakeOver: New York
Pro Wrestling Illustrated
Feud of the Year (2019) – Gargano vs. Adam Cole
Ranked Gargano No. 6 of the top 500 singles wrestlers in the PWI 500 in 2019
Ranked Ciampa No. 13 of the top 500 singles wrestlers in the PWI 500 in 2019
Smash Wrestling
Smash Wrestling Championship (1 time) – Gargano
WWE
NXT Championship (3 times) – Ciampa (2),  Gargano (1)
NXT North American Championship (3 times) – Gargano
NXT Tag Team Championship (1 time)
WWE Tag Team Championship (2 times)
First NXT Triple Crown Champion – Gargano
NXT Year-End Award (3 times)
Match of the Year (2016) vs. The Revival (Scott Dawson and Dash Wilder) (c) in a two-out-of-three falls match for the NXT Tag Team Championship at NXT TakeOver: Toronto
Match of the Year (2019) – Gargano vs. Adam Cole in a Two-out-of-three falls match for the vacant NXT Championship at NXT TakeOver: New York
Rivalry of the Year (2019) – Gargano vs. Adam Cole
แหล่งข้อมูลอื่น

Johnny Gargano ที่ WWE.com
Tommasso Ciampa ที่ WWE.com
ทางหลวงพิเศษหมายเลข 81

|  ทางหลวงพิเศษหมายเลข 81 |
| --- | --- |
ทางหลวงพิเศษระหว่างเมืองสายบางใหญ่–กาญจนบุรี

ข้อมูลของเส้นทาง
ความยาว: 96.410 กิโลเมตร (59.906 ไมล์)
มีขึ้นเมื่อ: พ.ศ. 2566–ปัจจุบัน
ทางแยกที่สำคัญ
ปลายทางทิศตะวันออก:     ถ.กาญจนาภิเษก / ถ.รัตนาธิเบศร์ ใน อ.บางใหญ่ จ.นนทบุรี
 :    ทล.3233 ใน อ.นครชัยศรี จ.นครปฐม    ทล.8 / ถ.วงแหวนรอบนอกกรุงเทพมหานคร รอบที่ 3 ใน อ.นครชัยศรี จ.นครปฐม   ทล.3036 ใน อ.เมือง จ.นครปฐม   ถ.มาลัยแมน ใน อ.เมือง จ.นครปฐม   ทล.3394 ใน อ.กำแพงแสน จ.นครปฐม   ทล.3081 ใน อ.ท่ามะกา จ.กาญจนบุรี   ถ.แสงชูโต ใน อ.ท่าม่วง จ.กาญจนบุรี   ทล.3209 ใน อ.ด่านมะขามเตี้ย จ.กาญจนบุรี 
ปลายทางทิศตะวันตก:    ทล.324 ใน อ.ท่าม่วง จ.กาญจนบุรี   ทล.3229 ใน อ.เมือง จ.กาญจนบุรี 
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงพิเศษระหว่างเมือง 
ทางหลวงพิเศษหมายเลข 81 สายบางใหญ่–กาญจนบุรี เป็นโครงการทางหลวงพิเศษระหว่างเมืองที่กำลังก่อสร้าง มีเส้นทางเชื่อมต่อจังหวัดนนทบุรีกับจังหวัดทางภาคตะวันตก โครงการนี้เริ่มก่อสร้างช่วงตั้งแต่อำเภอบางใหญ่ จังหวัดนนทบุรี จนถึงอำเภอท่าม่วง จังหวัดกาญจนบุรี ระยะทางประมาณ 96 กิโลเมตร นอกจากนี้ยังมีโครงการต่อขยายเส้นทางไปจนถึงชายแดนประเทศพม่าบริเวณด่านบ้านพุน้ำร้อน เป็นทางหลวงพิเศษระหว่างเมืองในประเทศไทย ที่มีมติตามแผนพัฒนาเศรษฐกิจฉบับที่ 8 เมื่อปี 2540 โดยมีการดำเนินงานช่วงบางใหญ่–บ้านโป่งได้รับความเห็นชอบเมื่อปี 2541 และช่วงบ้านโป่ง–กาญจนบุรีได้รับความเห็นชอบเมื่อปี 2546 ก่อนจะมีการศึกษาออกแบบและสำรวจช่วงบางใหญ่–กาญจนบุรี เมื่อปี 2551–2552 ในอนาคตจะเชื่อมต่อกับ มอเตอร์เวย์สายนครปฐม–ชะอำ (ทางหลวงพิเศษหมายเลข 8)
รายละเอียดของเส้นทาง > บางใหญ่–กาญจนบุรี

ทางหลวงพิเศษหมายเลข 81 มีจุดเริ่มต้นที่ทางแยกต่างระดับบางใหญ่ จุดตัดของถนนกาญจนาภิเษกกับถนนรัตนาธิเบศร์ ในพื้นที่อำเภอบางใหญ่ จังหวัดนนทบุรี โดยจะเชื่อมต่อจากถนนรัตนาธิเบศร์มุ่งหน้าไปทางทิศตะวันตก ข้ามแม่นํ้าท่าจีน เข้าสู่จังหวัดนครปฐม ผ่านอำเภอพุทธมณฑล อำเภอนครชัยศรี อำเภอเมืองนครปฐม แล้วเข้าสู่อำเภอบ้านโป่ง จังหวัดราชบุรี ก่อนที่จะเข้าสู่จังหวัดกาญจนบุรีที่อำเภอท่ามะกา และสิ้นสุดบนทางหลวงแผ่นดินหมายเลข 324 ที่อำเภอท่าม่วง